Source: http://docplayer.hu/35193863-Hirado-extra-julius-4.html
Timestamp: 2018-05-23 08:16:41+00:00

Document:
HírAdó Extra július 4. - PDF
Download "HírAdó Extra július 4."
1 Az Év Transzferár-tanácsadó Cége Közép-Európában International Tax Review European Tax Awards 2012 Az Év Adótanácsadó Cége Magyarországon International Tax Review European Tax Awards 2011 HírAdó Extra július 4.
2 HírAdó Extra Az alábbiakban összegyűjtöttük az elmúlt hónap és a következő hetek jelentősebb jogszabályváltozásai által generált feladatokat, potenciális problémaköröket. Bármelyik témával kapcsolatban örömmel állunk rendelkezésre az Önök cégét érintő speciális kérdések megvitatása céljából. Az Európai Bíróság ítélete az Adóhatóság áfa-ellenőrzési gyakorlatával kapcsolatban Az alábbiakban tájékoztatjuk ügyfeleinket az Európai Bíróság C-80/11 és C-142/11 egyesített ügyekben hozott ítéletéről, amelyben elmarasztalta a magyar adóhatóság gyakorlatát, amely megtagadta az áfalevonási jogot abban az esetben, ha az adóalany beszállítójánál, alvállalkozójánál szabálytalanságot talált. Az Európai Bíróság ítélete Az Európai Bíróság ítéletében rámutatott, hogy az áfalevonási jogot nem lehet megtagadni azzal az indokkal, hogy az adóalany nem győződött meg arról, hogy a számla kibocsátója adóalanynak minősül-e, rendelkezik-e a szükséges termékekkel, képes-e azok szállítására, illetőleg áfabevallási és -fizetési kötelezettségének eleget tesz-e. A Bíróság álláspontja szerint ugyanúgy nem kifogásolható a levonási jog azon az alapon, hogy az adóalany a számlán kívül nem rendelkezik más olyan irattal, amely bizonyítaná az említett körülmények fennállását, amennyiben a levonási jog gyakorlása vonatkozásában előírt valamennyi tartalmi és formai követelmény teljesül, és az adóalanynak nem volt tudomása a számlakibocsátó érdekkörében elkövetett szabálytalanságra vagy csalásra utaló körülményről. Az Európai Bíróság ítéletének gyakorlati vonatkozásai Az Európai Bíróság ítélete támpontot adhat minden olyan esetben, amikor az Adóhatóság az adóalany áfalevonási jogát a beszállító, alvállalkozó által elkövetett szabálytalanságra hivatkozva kifogásolja. Az ítélet alapján továbbá - jogorvoslati eljárás keretében - korábbi ügyekben hozott határozatok megváltoztatására is esély nyílhat. Tapasztalataink szerint a magyar adóhatóság hasonló alapon sok adóalanyt marasztalt el, elsősorban munkaerő-kölcsönzéssel, építőipari tevékenységgel, szállítmányozással és mezőgazdasági tevékenységgel összefüggő ügyletek kapcsán. A fentiek fényében javasoljuk azon ügyfeleinknek, akikkel szemben az adóhatóság hasonló jogi alapon tett megállapítást, korábbi határozataik áttekintését és az esetleges jogorvoslati lehetőségek megfontolását. Fordított adózás a mezőgazdasági szektorban Ahogy ügyfeleink szíves figyelmét Rendkívüli HírAdónkban már felhívtuk, a belföldi fordított adózás alá eső ügyletek köre július elsejével kiegészül egyes mezőgazdasági termékek értékesítésével. Ennek kapcsán a fordított adózás hatálya alá tartozó mezőgazdasági termékek értékesítőjének, valamint az ilyen termékek beszerzőjének a fordított adózás hatálya alá tartozó ügyleteiről az áfabevallásában adatot kell szolgáltatnia. Az egyes gabonák, olajos magvak értékesítése kapcsán alkalmazandó fordított adózás elősegítése érdekében az adóhatóság honlapján Tájékoztató került közzétételre. A Tájékoztatóban az adóhatóság meghatározta a fordított adózás alá tartozó mezőgazdasági termékek és az adófizetésre kötelezettek körét, valamint rendezte a fordított adózás alkalmazására való áttérés szabályait. Ezen túlmenően a Tájékoztató iránymutatást ad az adóbevallásban történő adatszolgáltatási kötelezettség teljesítése, illetve a gyakorított elszámolás engedélyezése kapcsán.
3 Látvány-csapatsportok támogatása A látvány-csapatsportok támogatási rendszerének módosítása és a támogatás során figyelembe veendő szempontok tárgyában a NAV honlapján június 19-én Tájékoztató került közzétételre. A Tájékoztató számos olyan kérdést tisztáz, melyre a válasz korábban nem volt egyértelmű. Tisztázásra kerültek különösen a látványcsapatsportok támogatása adókedvezménye igénybevételének feltételei, köztük az is, hogy a támogatás elkülönített pénzforgalmi számlaszámra történő átutalására legkorábban a támogatási igazolás keltének napján van lehetőség; s az adókedvezményt legkorábban az átutalás napjának adóévében veheti igénybe a támogató. Fontos kiemelt figyelmet fordítani ezért az átutalás dátumára, különösen a több részletben történő utalások esetén. Fontos az is, hogy a támogatás a támogatási igazolásban megjelölt módon történjen, ellenkező esetben az adókedvezmény nem vehető igénybe. Az adókedvezmény érvényesítésének további feltételeként került meghatározásra a támogatónak az átutalást követő 8 napon belüli állami adóhatóság felé történő értesítési kötelezettsége is. Ennek kapcsán a Tájékoztató felhívja a figyelmet, hogy az értesítési kötelezettség késedelmes (8 napon túli) teljesítése 100 ezer forintig terjedő mulasztási bírsággal sújtható, illetve az értesítés elmaradása az adókedvezmény elvesztését jelentheti. Ugyancsak mulasztási bírságot szabhat ki az adóhatóság a támogatóra, ha az előző időszak adatai alapján előírt (bevallott) adóelőlegét a tervezett adókedvezményre való tekintettel mérsékeltette, de végül mégis magasabb lett az adófizetési kötelezettsége. Mint ahogy ügyfeleinket a törvényalkotási folyamat során is tájékoztattuk, április 14-től a támogatási igazolás kiállítása iránti kérelem egyéb feltételek teljesülése mellett 30 napnál nem régebbi nemleges, együttes adóigazolás birtokában teljesíthető. A kifejtettek alapján kellő körültekintéssel megelőzhetőek az esetleges későbbi kellemetlenségek. Önellenőrzés Az önellenőrzés mindenkori aktualitására figyelemmel és a helyes jogalkalmazás elősegítése érdekében felhívnánk ügyfeleink szíves figyelmét az önellenőrzési jog gyakorlásának következő releváns feltételeire és korlátaira. Önellenőrzéssel az adóalapot, az adót, a költségvetési támogatást a kötelezettség eredeti időpontjában hatályos szabályok szerint, a helyesbítendő adóra előírt bevallási időszakra, az adómegállapításhoz való jog elévülési idején belül lehet helyesbíteni, akkor is, ha az adott adónem időközben megszűnt és az azt megalapozó anyagi jogszabályok már nincsenek hatályban. Az önellenőrzéssel feltárt adót és költségvetési támogatást - a magánszemély jövedelemadója kivételével - a feltárás időpontjában nyilvántartásba kell venni. A nyilvántartást és a helyesbítés bizonylatait az elévülési időn belül pedig meg kell őrizni. Releváns az önellenőrzés időpontjának helyes megválasztása abban az esetben, ha az adózó bevallásának benyújtása után, de még a bevallásra nyitva álló határidő letelte előtt felismeri tévedését. Szükséges hangsúlyozni, hogy nem minősül önellenőrzésnek, ha a Társaság a határidőben be nem nyújtott adóbevallását pótolja. Ez ugyanis bevallási késedelemnek minősül, ami mulasztási bírsággal és késedelmi pótlékkal szankcionálható. A szankciók azonban elkerülhetőek, amennyiben a bevallás pótlólagos benyújtásával egyidejűleg igazolási kérelem előterjesztésére és annak elfogadására sor kerül. Az önellenőrzésnek korlátot szab az ellenőrzés megindítása, illetve az adóhatóság által utólag megállapított adót, költségvetési támogatást az adózó nem helyesbítheti. Ennek kapcsán releváns, hogy mi minősül az ellenőrzés kezdő időpontjának és mikor lehet még postázni az önellenőrzést. Előfordulhat, hogy az adózó az adóhatósági ellenőrzés jogerős befejezését követően tár fel olyan új tényt, körülményt, amely a korábbi adóellenőrzés megállapításainak megváltoztatását eredményezné, ilyenkor azonban önellenőrzés helyett ismételt ellenőrzés lefolytatásának kérésére van lehetőség. Szükséges kiemelni, hogy nincs helye önellenőrzésnek, ha az adózó a törvényben megengedett választási lehetőséggel jogszerűen élt, és ezt az önellenőrzéssel változtatná meg.
4 Releváns információ, hogy egyes esetekben az önellenőrzés az elévülést megszakítja, azonban nincs helye önellenőrzésnek, ha az elévülés már beállt. Az önellenőrzés benyújtásával és a feltárt különbözet, valamint az esetlegesen felmerült önellenőrzési pótlék befizetésével az adózó mentesül az adóbírság, illetve mulasztási bírság kiszabása és a késedelmi pótlék megfizetése alól. beruházáshoz, információs technológiafejlesztéshez és eszközbeszerzéshez kapcsolódó gyártási licenc, gyártási know-how beszerzéshez nyerhető el kiemelkedően magas, akár 5 milliárd Ft összegű vissza nem térítendő támogatás. Mivel a pályázati kiírás kerete mindössze 8 milliárd Ft, ezért a javasoljuk a lehetséges projekttervek mielőbbi véglegesítését és pályázat összeállításának mielőbbi megkezdését. K + F tevékenység Mint ahogy ügyfeleink felé már jeleztük az erre irányuló szándékot, elkészült a Szellemi Tulajdon Nemzeti Hivatalának gondozásában a Kutatásfejlesztési Minősítési Eljárás Módszertani Útmutatójának tervezete. A Tervezetben foglaltak alapján a fogalomegységesítés mellett törekednek az egységes hatósági minősítési rendszer kiépítésére is, ami által a kutatás-fejlesztési tevékenység minősítésének jogintézménye kész betölteni azon elvárt szerepét, hogy jogbiztonságot teremtsen a kutatás-fejlesztési adókedvezmények igénybevétele és a kutatás-fejlesztési pályázatok elbírálása során. A minősítésekhez segítséget nyújt a Tervezet, amely ugyan végső véleményezés alatt van, de a benne foglaltak alapján már most következtetéseket lehet levonni a minősítési kérelmek elkészítése kapcsán. Pályázati kiírások Innovációs és technológiai parkok, valamint fejlesztési központok támogatása augusztus 6-tól lehet pályázatokat benyújtani a GOP /B, Innovációs és technológiai parkok, valamint fejlesztési központok támogatása tárgyú pályázati felhívásra. Beszállítói programok támogatása július 27-től lehet pályázatokat benyújtani a GOP /D, Beszállítói programok tárgyú pályázati felhívásra. A pályázat keretében a jelenlegi és potenciális magyarországi ipari beszállító vállalatok valósíthatnak meg olyan beruházásokat és fejlesztéseket, melyek segítségével új megrendelőket és piacokat szerezhetnek, ezzel a beszállítói hálózatokban kedvezőbb pozíciókat érhetnek el. Az elnyerhető támogatás összege millió Ft. A pályázati kiírás rendkívül sokoldalúan támogatja a vállalkozások beszállítói képességének fejlesztését, lehetőség van újítások kidolgozásához, innovációhoz (K+F), vagy a termelő kapacitások és folyamatok fejlesztéséhez elnyerni támogatást, de ugyanígy támogathatóak menedzsment- és kompetenciafejlesztések, a piacra jutás erősítése, vagy a minőségfejlesztés és fenntarthatóság fejlesztése is. Különösen kedvező, egyedi megoldás a pályázati felhívásban, hogy amennyiben a nyertes vállalkozás a projekt megvalósítását illetően kiemelkedően jól teljesít, lehetősége van a pályázati kiírás keretében könnyített feltételekkel ismételten támogatást igényelni (Beszállítói Prémium Program). A pályázat keretében olyan beruházások támogathatók, amelyek keretében innovációs és technológiai parkok, valamint fejlesztési központok kialakítása és továbbfejlesztése történik meg. A pályázat keretében többek között új eszközök beszerzéséhez, infrastrukturális és ingatlan

References: Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság